управление на поддръжката на вагонния парк.
 9. При прилагане на процеса по известяване по отношение на функцията по управление на поддръжката на вагонния парк заинтересованите страни трябва да бъдат уведомени най-малко за повторното въвеждане в експлоатация, включително ограниченията за използване, които са от значение за ползвателите (железопътни предприятия и оператори на инфраструктура).
 10. При прилагане на процеса за документиране по отношение на функцията по управление на поддръжката на вагонния парк трябва да се регистрират най-малко следните елементи:
 а)
 поръчките за дейности по поддръжка;
 б)
 повторното въвеждане в експлоатация, включително ограниченията за използване в зависимост от железопътните предприятия и операторите на инфраструктура.
 IV. Изисквания и критерии за оценка на функцията по извършване на поддръжка
 1. Организацията трябва да разполага с процедури за:
 а)
 проверка на пълнотата и целесъобразността на информацията, предавана от функцията по управление на поддръжката на вагонния парк по отношение на заявените дейности;
 б)
 проверка на използването на изискваните документи за поддръжката и другите стандарти, приложими за извършването на услугите за поддръжка съгласно поръчките за дейности по поддръжка;
 в)
 гарантиране, че всички уместни спецификации за поддръжка, определени в приложимите регламенти и посочените стандарти, съдържащи се в поръчките за дейности по поддръжка, са на разположение на целия участващ персонал (например съдържат се във вътрешните работни инструкции).
 2. Организацията установява процедури, с които се гарантира, че:
 а)
 компонентите (включително резервните части) и материалите се използват както е посочено в поръчките за дейности по поддръжка и документацията на доставчика;
 б)
 компонентите и материалите се съхраняват, обработват и транспортират по начин, който предотвратява износване и повреждане и както е посочено в поръчките за дейности по поддръжка и документацията на доставчика;
 в)
 всички компоненти и материали, включително предоставените от клиента, отговарят на съответните национални и международни правила, както и на изискванията в съответните поръчки за дейности по поддръжка.
 3. Организацията трябва да разполага с процедури за определяне, установяване, осигуряване, регистриране и поддържане в наличност на подходящи и достатъчни съоръжения, оборудване и инструменти, които да ѝ позволяват извършването на услугите по поддръжка в съответствие с поръчките за дейности по поддръжка и другите приложими спецификации, като се гарантира:
 а)
 безопасно извършване на поддръжката, включително здравословни и безопасни условия за персонала по поддръжката;
 б)
 ергономичност и защита на здравето, включително взаимодействието между ползвателите и системите за информационни технологии или диагностичното оборудване.
 4. Когато е необходимо за осигуряването на реални резултати, организацията трябва да разполага с процедури по отношение на измервателното си оборудване, с които да гарантира, че то:
 а)
 се калибрира или проверява през определени периоди или преди употреба, в съответствие с международните, националните или отрасловите стандарти за измерване — когато такива стандарти не съществуват, трябва да се отбележи използваната основа за калибриране или проверка;
 б)
 се настройва или пренастройва според необходимостта;
 в)
 се идентифицира, за да може да се определи състоянието на калибрирането;
 г)
 е защитено срещу настройване, което би довело до недействителен резултат от измерването;
 д)
 е защитено от повреди и влошаване на състоянието по време на боравене, поддръжка и съхранение.
 5. Организацията трябва да разполага с процедури, с които да гарантира, че всички съоръжения,